જો તમારે ખરેખર તમારી યોજનાઓ વિશે બીજાને વાત કરવી જ હોય કેમ કે તેમ કરવાથી તમને તેનાં પ્રત્યે શિસ્તબદ્ધ રહેવા માટેની કોઈ પ્રેરણા મળતી હોય, તો તમે તમારી યોજના માટે શું પગલાં લેવાના છો તેની જાહેરાત કરો અંતિમ પરિણામની નહિ. દાખલા તરીકે, તમારી યોજના ૨૦૧૫માં ૧૦ કિલો વજન ઉતારવાની છે. તો એમ ન કહો, “હું તો આ વર્ષે ૧૦ કિલો વજન ઉતારીશ.” એનાં બદલે બીજા લોકોને એમ કહો કે, “હું અઠવાડિયામાં ૫ દિવસ જીમમાં જવાનો છું અને હું ગળી વસ્તુ ખાવાનું બંધ કરવાનો છું.” કે પછી એનાં જેવું કઈક બીજું. આશા રાખું કે તમે સમજી ગયા હશો કે હું શું કહેવા માંગું છું. જયારે તમે કોઈ અંતિમ પરિણામ નહિ પરંતુ કરવા માટેના કાર્યોનું વચન આપો છો ત્યારે તમે તમારી યોજના ઉપર મુક્તપણે અને સક્ષમપણે કામ કરી શકો છો.